
Dovada vânzării și trădării intereselor României de către PSD, PNL, Iohannis, Ciolacu și 
Predoiu: în schimbul intrării României în Schengen doar cu aeroporturile și porturile - drept 
pe care România îl avea de a intra încă din 2011 și terestru -, acești trădători, încălcând 
tratatul de aderare al României și Bulgariei la UE, au agreat ca Austria să verifice România, 
dându-i drept exclusiv de a dispune, în afara tratatului de aderare, când să intrăm în 
Schengen terestru. Mai mult, România s-a angajat să preia din Austria în 3 zile emigranţi 
din Afganistan și Siria, afirmă pe facebook europarlamentarul Cristian Terheș. 


CE SUSȚINE CRISTIAN TERHEȘ: 


Nu doar că acești eunuci s-au dovedit a fi incapabili să negocieze, dar aceștia au vândut 
interesul României și dreptul ei de a intra integral în Schengen! 


Lăsați mesajele laudative ale celor din PSD și PNL cu privire la pretinsul succes al intrării 
României în Schengen și citiți voi înșivă anexa de la decizia Consiliului. Link-ul e mai jos, 
însă atașez și cele două pagini importante cu condiţiile acceptate de trădătorii români. 


https://data.consilium.europa.eu/doc/document/CM-5950-2023-INIT/en/pdf 


1. Parlamentul României trebuie să se opună acestui act de trădare și să ceară aplicarea 
integrală a tratatului de aderare al României și Bulgariei la UE. În acest tratat, agreat de 
toate țările membre UE de la acel timp, s-a prevăzut că în momentul în care România și 
Bulgaria îndeplinesc condiţiile de a accede în Schengen, acced. Or, aceste condiţii sunt 
îndeplinite din 2011. 

2. La punctul 2 din anexă se vorbește despre întărirea controlului la graniţa dintre România 
și Bulgaria, și Romania și Ungaria. Păi rolul Schengen este tocmai de a renunţa la acest 
control vamal. 


Acceptând această condiţie, România s-a pus în situaţia de a nu putea face un mini- 
schengen cu Bulgaria. 


Mai mult, acest supra control va sufoca granița dintre România și Ungaria, pe unde se face 
tot transportul de mărfuri din România spre Vest. Asta va avea un efect negativ asupra 
economiei încă greu de calculat. 


3. La punctul 3 din anexă România acceptă să preia în 3 zile din Austria migranți din 
Afganistan și Siria în baza regulamentului Dublin. Faza e că acești migranţi care ajung în 


Austria nu trec prin România, prin urmare România nu are nicio obligație să-i preia. 
Dintre aceștia unii sunt teroriști sau radicaliști islamici. 
Își asuma PSD și PNL riscurile aducerii acestora în România? 


4. La punctul 4 din anexă se vorbește despre consultanţi supraveghetori, inclusiv din 


Austria, ce să vină la punctele de frontieră din România. 


Adică asta e un fel de MCV, verificări făcute în afara prevederilor DEJA agreate ca și condiții 
de a accede în Schengen, pe care România DEJA le îndeplinește. 


5. La final s-a agreat să se discute în 2024 „o dată pentru o POSIBILĂ ridicare a controlului 
și la frontiere, care va depinde de succesul implementării tuturor măsurilor 
complementare și angajamentelor (punctele de la 1 la 5) care să conducă la o 
îmbunătăţire SEMNIFICATIVĂ a migrației în Austria”. 


Cu alte cuvinte, acești trădători au predat efectiv România capriciilor politicienilor austrieci, 
condițiile acceptate fiind atât de elastice încât oricând Austria va putea spune că situaţia 
migraţiei la ei nu s-a îmbunătăţit „suficient” ca noi să putem intra în Schengen și terestru. 


Iohannis este un leneș nenorocit, iar Ciolacu, un om fără anvergură externă, este depășit de 
greutatea funcţiei în ceea ce privește atribuţiile externe. 


Capul trădării aici este Cătălin Predoiu. Asupra lui voi reveni într-o postare separată. 
România avea acum toate astrele aliniate pentru a intra în Schengen integral, adică 


terestru, maritim și cu aeroporturile. Da, Austria a făcut veto, dar la fel putea să facă 
România și să blocheze întreaga UE. Am spus asta din 2022 că trebuie făcut. 

Nu uitaţi ziua de 31 decembrie 2023, ziua când PNL și PSD au vândut interesul României! 


Ajutaţi-ne prin vot în 2024 să schimbăm această clasă politică trădătoare și impotentă, 
incapabilă să se lupte pentru interesul României. 


Comunicatul consiliului, cu decizia efectivă, poate fi găsit la adresa: 
https://nsl.consilium.europa.eu/104100/Newsletter/ikiqijvb2jtk47gnayuvr7duklfzul7qgrevr5 
rlu43es3e5w2kkimkn4lym52p34x336cjgyfzw2 


